4.1.2 Анализа правног оквира

Анализа постојећег стања укључује и анализу и опис правног оквира. Он пружа информације потребне за процену разматраних опција јавне политике и представља основу за њихово повезивање. Опис правног оквира може се проширити анализом резултата постигнутих спровођењем претходног прописа, укључујући утврђивање очекиваних ефеката који се нису остварили, тј. резултата који нису постигнути у складу са планираним вредностима показатеља учинака, и разлозима за то.

При анализи правног оквира важно је узети у обзир и преузете међународне обавезе. Ово је посебно важно уколико је, у процесу приступања Европској унији, акционим планом за вама релевантно поглавље дефинисан рок за остварење одређене промене. У овом случају, правац деловања (јавна политика) је познат и може престављати шансу или препреку које идентификујете приликом спровођења SWOT или PESTLE анализе.

Плански документи служе да се утврди правац деловања – јавна политика у одређеној области. Прописи, односно регулаторне мере, су један од инструмената којима се та политика спроводи. Уколико се правац деловања мења, услед екстерних околности или глобалних или регионалних трендова, врело често ће се десити да су решења прописана постојећим прописима недовољна да се постигну циљеви јавне политике. Не ретко, прописи могу представљати и препреку да се неки циљеви остваре. Стоја је потребно анализирати постојећи правни оквир из перспективе циљева јавне политике која се планира.

**Предлог обрасца листе постојећих планских докумената и прописа**

|  |  |  |  |  |  |
| --- | --- | --- | --- | --- | --- |
| Плански документ, закон или подзаконски акт | Плански документ, законски или подзаконски акт у „Службеном гласнику” | Очекивани резултат | Државна/е институција/е одговорна/е за спровођење | Улога и задаци институције/а | Оцена спровођења |
| Назив планског документа |  |  |  |  |  |
| Наслов закона |  |  |  |  |  |
| Наслов подзаконског акта |  |  |  |  |  |
| … |  |  |  |  |  |
| … |  |  |  |  |  |
| … |  |  |  |  |  |
| … |  |  |  |  |  |